17/12/2018 | Administración LocalMunicipal
Boqueixón
Bases para a elaboración dunha bolsa de emprego de persoal laboral temporal para postos de educadores/as infantís

Na Xunta de Goberno Ordinaria do día 7 de decembro de 2018, aprobáronse as bases para a selección de educadores/as infantís que a continuación se transcriben: Sendo necesario prever as posibles necesidades de contratación temporal para postos de Educador/a Infantil para a Escola Infantil municipal do concello de Boqueixón e non dispoñendo dunha lista para a cobertura interina de posibles vacantes e/ou substitucións, a xunta de goberno ACORDA: 1.- Iniciar o procedemento de elaboración dunha lista de aspirantes para a selección de persoal laboral temporal para postos de educadores/as infantís (GRUPO LABORAL III). 2.- Aprobar as seguintes Bases Xerais para a creación dunha Bolsa de traballo de persoal temporal para posibles nomeamentos para postos de Educadores/as Infantís: 1º.- OBXECTO: É obxecto das presentes bases, a creación dunha lista de traballo que atenda ás necesidades temporais do persoal educador/a infantil cando a praza se encontre vacante, por incapacidade temporal, por disfrute de vacacións ou licenzas e permisos, posto que o mantemento do servizo é unha necesidade urxente e inaprazable.2º.- TITULACIÓN REQUERIDA: os/as candidatos/as terán que estar en posesión dalgunha destas titulacións que a continuación se indican: Títulos universitarios (arts.1.2, 8.1 e D. F. 1ª do Real Decreto 132/2010; arts.1, 2.1, e D. F. 1ª do Real Decreto 476/2013):  Título de Grao en Educación Infantil.  Mestre/a especialista en educación infantil (diplomatura).  Diplomado en Profesorado de Educación Xeral Básica coa especialidade de Educación Infantil ou de Educación Preescolar (R. D. 1954/1994, do 30 de setembro, BOE nº 275, do 17/11/94).  Mestre en Educación Primaria coa especialidade de Educación Infantil ou Preescolar.  Técnico/a superior en educación infantil. Son equivalentes a este os seguintes títulos (segundo a D. A. 3ª do Real Decreto 1394/2007, de 29 de outubro, polo que se establece o título de Técnico Superior en Educación infantil e se fixan as súas ensinanzas mínimas e o Decreto 226/2008, do 25 de setembro, DOG nº 198, do 13/10/08): – Técnico/a especialista en xardíns de infancia, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa. – Técnico/a especialista educador infantil, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa – Técnico/a superior en educación infantil, establecido polo Real Decreto 2059/1995, do 22 de decembro, cuxo currículo para Galicia foi establecido polo Decreto 86/1999, do 11 de marzo 3º.- DURACIÓN: a duración da lista de traballo será ata a creación dunha nova lista e como máximo será de 3 anos.4º.- PUBLICIDADE: a lista deberá publicarse no Boletín Oficial da Provincia de A Coruña, no taboleiro de edictos e na páxina web municipal. A publicación dunha nova lista extinguirá a anterior.5º.-REQUISITOS DOS ASPIRANTES: poderán participar na convocatoria quen reúna os seguintes requisitos o día da presentación da solicitude: *Ter nacionalidade española ou a dun dos Estados membros da Unión Europea, ou doutros estados para os que se permita o acceso segundo a lexislación vixente. *Ter cumpridos 16 anos e non exceder da idade máxima de xubilación forzosa. *Posuír a capacidade funcional para o desempeño das tarefas e non padecer enfermidade ou limitación física ou psíquica que impida o desempeño das funcións correspondentes. *Non estar separado mediante expediente disciplinario do servizo de calquera administración pública nin atoparse inhabilitado para o exercicio das función públicas por sentencia xudicial. *Non estar incurso en ningún dos supostos de incompatibilidade previstos na lexislación vixente. *Estar en posesión dos requisitos de perfil laboral que se esixen para o posto de traballo ao que se opta. *Estar en posesión dalgunha das seguintes titulacións: Títulos universitarios (arts.1.2, 8.1 e D. F. 1ª do Real Decreto 132/2010; arts.1, 2.1, e D. F. 1ª do Real Decreto 476/2013):  Título de Grao en Educación Infantil.  Mestre/a especialista en educación infantil (diplomatura).  Diplomado en Profesorado de Educación Xeral Básica coa especialidade de Educación Infantil ou de Educación Preescolar (R. D. 1954/1994, do 30 de setembro, BOE nº 275, do 17/11/94).  Mestre en Educación Primaria coa especialidade de Educación Infantil ou Preescolar.  Técnico/a superior en educación infantil. Son equivalentes a este os seguintes títulos (segundo a D. A. 3ª do Real Decreto 1394/2007, de 29 de outubro, polo que se establece o título de Técnico Superior en Educación infantil e se fixan as súas ensinanzas mínimas e o Decreto 226/2008, do 25 de setembro, DOG nº 198, do 13/10/08): – Técnico/a especialista en xardíns de infancia, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa. – Técnico/a especialista educador infantil, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa – Técnico/a superior en educación infantil, establecido polo Real Decreto 2059/1995, do 22 de decembro, cuxo currículo para Galicia foi establecido polo Decreto 86/1999, do 11 de marzo * Ó tratarse de persoal ó que lle corresponde realizar tarefas que implican contacto habitual con menores, debe cumprir co disposto no artigo 13.5 da L. O. 1/1996, do 15 de xaneiro, de Protección Xurídica do Menor, para o que deberán presentar o Certificado que o acredite expedido polo organismo correspondente. * Certificación de aptitude do Celga 4 ou superior ou do curso de aptitude equivalente ou ben a validación correspondente. * Estar en posesión do certificado do curso de manipulador de alimentos.6º.- PRESENTACIÓN DE SOLICITUDES E DOCUMENTACIÓN: As solicitudes para participar no concurso de méritos para ser incluído na Bolsa de emprego, nas que as/os aspirantes farán constar que reúnen as condicións esixidas nas presentes bases, dirixiranse ao sr. Alcalde do concello de Boqueixón e presentaranse no Rexistro de entrada en horario de 9:00h a 14:00 h de luns a venres ou a través dos procedementos establecidos no art.16.4 da lei 39/2015 do procedemento administrativo común, no prazo de dez días naturais contados a partir do día seguinte ao da publicación do anuncio da convocatoria no Boletín oficial da provincia, no taboleiro de edictos e na páxina web municipal. Dito prazo será inquebrantable, quedando automaticamente excluídas todas aquelas solicitudes rexistradas con data posterior á finalización de dito prazo. Xunto ás instancias para tomar parte no concurso de méritos deberán presentarse os documentos acreditativos seguintes:  Fotocopia DNI, ou no seu caso pasaporte ou tarxeta de residencia.  Documento acreditativo, orixinal ou copia compulsada da titulación esixida.  Certificación de aptitude do Celga 4 ou superior ou do curso de aptitude equivalente ou ben a validación correspondente.  Documentos acreditativos da experiencia laboral e do tempo en desemprego desde o último traballo, orixinais ou copias compulsadas.  Relación numerada dos méritos, segundo a orde que se establece na base 9, e os documentos xustificativos dos mesmos segundo o establecido na mesma base 7º.-TRIBUNAL DE SELECCIÓN: a selección dos candidatos realizarase por un Tribunal constituído por: - Un presidente, que será un funcionario designado polo alcalde. - Tres vogais, funcionarios designados polo alcalde. - Unha secretaria, a da corporación ou funcionaria en quen delegue. O tribunal poderá dispor a incorporación ás sesións, de asesores especialistas. O tribunal non poderá constituírse sen a presenza, polo menos, de tres dos seus membros titulares ou suplente. O tribunal resolverá todas as dúbidas que poidan xurdir na aplicación destas bases.8º.- ADMISIÓN DE ASPIRANTES. LISTA PROVISIONAL E DEFINITIVA: Terminado o prazo de presentación de instancias, o alcalde ditará Resolución no prazo máximo de 5 días hábiles declarando aprobada a lista provisional de admitidos/as así como os excluídos/as, comunicando as causas e establecendo, no seu caso, un prazo de 10 días hábiles contados a partir do seguinte ao da publicación da Resolución no taboleiro de edictos e na páxina web municipal para a corrección de defectos. Se non se corrixen en dito prazo arquivarase a instancia sen máis trámite e será excluído da lista de aspirantes. Transcorrido o prazo de corrección, pola alcaldía aprobarase a lista definitiva de admitidos e excluídos no seu caso, e publicarase no taboleiro de edictos e na páxina web municipal.9º.- FASE DE CONCURSO: procederase á selección mediante a seguinte valoración dos méritos: 1) FORMACIÓN: Puntuación máxima a acadar neste apartado: 4 puntos  Por posuír outra titulación media ou superior, ademais dunha das esixidas na base segunda apartado c) desta convocatoria, sempre que estea relacionada coas tarefas do posto de traballo a ocupar: 0,50 punto por cada titulación ata un máximo de 1 punto.  Por ter asistido a cursos de formación e perfeccionamento impartidos en centros oficiais, universidades, colexios oficiais ou escolas de administración pública relacionados coas materias obxecto desta convocatoria, ata un máximo de 2 puntos:  Máster, título oficial (relacionados co posto ofertado): máx. a acadar 1 punto.  Experto/posgrao universitario (de máis de 300 horas): 0,80 puntos  Experto/posgrao universitario (ata 299 horas máximo): 0,70 puntos  Cursos de 100 ou máis horas: 0,50 puntos  Cursos de 50 a 99 horas: 0,30 puntos  Cursos de 20 a 49 horas: 0,15 puntos  Cursos de 1 a 19 horas: 0,10 puntos  Coñecementos de idiomas (máx.1 punto):  Cursos de inglés dunha escola oficial: nivel básico: 0,15 puntos; nivel medio: 0.50 puntos; nivel avanzado: 1 punto. Só se terá en conta o curso ou validación máis alta da que dispoñan os candidatos presentados.2) EXPERIENCIA LABORAL: Puntuación máxima a acadar neste apartado: 5 puntos a) Por servizos prestados como educador/a infantil de nenos de 0 a 3 anos tanto en administración públicas ou en empresa privada: 0,10 puntos/mes. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. Requisitos e forma de acreditar o mérito de experiencia laboral: Acreditarase mediante orixinal ou copia compulsada da certificación expedida pola empresa privada ou pola administración pública ao servizo na cal prestara servizos, na que se fará constar o nome do posto, clase de persoal, duración da prestacións dos servizos, a porcentaxe da xornada, escala, subescala, grupo e corpo. E certificado de vida laboral expedido pola Tesourería Xeral da Seguridade Social.3) TEMPO DE DESEMPREGO DESDE O ÚLTIMO TRABALLO (SEGUNDO VIDA LABORAL): Puntuación máxima a acadar neste apartado: 1 punto Os/as aspirantes acreditarán dita circunstancia aportando un informe de vida laboral actualizado expedido pola Tesourería Xeral da Seguridade Social. - Menos de 12 meses.0,40 puntos. - De 12 a 18 meses. 0,75 puntos. - Máis de 18 meses…. 1 puntos SISTEMA DE RESOLUCIÓN DE EMPATES: no caso de obtención da mesma puntuación, a orden dos aspirantes determinarase atendendo aos seguintes criterios: 1º.- Maior puntuación obtida no apartado anterior 1 do BAREMO. En caso de igualdade de puntuación: 2º.- Maior puntuación obtida no apartado anterior 2 do BAREMO. Se se mantén a igualdade de puntuación, o empate dirimirase mediante sorteo público.10º.- ELABORACIÓN DA BOLSA DE TRABALLO: unha vez terminada a cualificación dos aspirantes, o Tribunal elaborará a correspondente lista establecendo a orde de prelación para a súa contratación. Esta lista farase pública no taboleiro de edictos do concello e na páxina Web municipal. Os candidatos que resulten seleccionados por reunir os requisitos esixidos non ostentarán dereito subxectivo algún para a formalización de contratos de traballo.11º.- RENUNCIAS: A negativa a aceptar calquera oferta de traballo da lista será causa automática de exclusión da lista de traballo ata a confección dunha nova lista. Non obstante serán causas xustificativas para non ser excluído da lista: a) Estar traballando para calquera administración u organismo público ou empresa privada. Deberá acreditarse ante o concello dita circunstancia no prazo máximo de tres días desde que sexa chamado/a presentando copia compulsada do correspondente contrato de traballo visado. b) Estar en situación de Incapacidade Temporal. Nestes casos o candidato/a afectado por tales circunstancias pasará ao derradeiro lugar da lista.12º.- OBRIGAS DOS INTEGRANTES DA BOLSA: os integrantes da bolsa de Emprego están obrigados a sinalar os datos persoais actualizados que faciliten a rápida localización, sendo os únicos responsables da fidelidade dos mesmos. O nomeamento do persoal efectuarase seguindo a orde de puntuación establecida na bolsa de traballo, de xeito que cando se deba proceder á cobertura temporal ofertaráselle o posto de traballo ao primeiro/a aspirante da lista. Dito requirimento será realizado de forma telefónica, deixando dilixencia desta actuación a directora do centro. De non ser localizado o primeiro integrante da lista, procederase a chamar aos seguintes aspirantes. A falta de contestación telefónica dun candidato da lista para a súa incorporación non será considerada como renuncia, conservando o seu posto na mesma para as próximas incorporacións. O integrante da bolsa que obteña un nomeamento para a cobertura dun posto de traballo causará baixa na bolsa, e unha vez que finalice o seu nomeamento co concello volverá causar alta no posto da lista que lle corresponda en relación cos puntos obtidos no proceso selectivo.13º.- EFECTOS DA SOLICITUDE E ADMISIÓN NA BOLSA DE EMPREGO: A presentación da solicitude de inclusión na bolsa de Emprego así como a súa admisión na mesma non implica obriga de ningunha índole por parte da administración convocante co solicitante incluso no referente á convocatoria de probas selectivas.14º.- NORMA FINAL. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado desde o día seguinte ao da súa publicación no BOP, ou ben directamente, mediante recurso contencioso-administrativo ante o Xulgado do Contencioso-Administrativo, no prazo de dous meses, contado desde o día seguinte ao da súa publicación no BOP, sen prexuízo da interposición de calquera outro recurso que se estime oportuno. APELIDOS E NOME: DNI: ENDEREZO: MAIL: Rúa: N.º: Escaleira: Piso: Porta: Código postal: Municipio: Provincia: Teléfono de contacto: Tendo coñecemento da convocatoria publicada no Boletín Oficial da Provincia número. de data. /./., 1.°) SOLICITO tomar parte no devandito procedemento selectivo.2.°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3.°) ACHEGO orixinal ou copia compulsada dos seguintes documentos: – Titulación universitaria requirida nas bases de convocatoria – Documento nacional de identidade ou pasaporte, tarxeta de residencia. – Certificación de aptitude do Celga 4 ou equivalente. – Certificado do curso de manipulador de alimentos. – Ó tratarse de persoal ó que lle corresponde realizar tarefas que implican contacto habitual con menores, debe cumprir co disposto no artigo 13.5 da L. O. 1/1996, do 15 de xaneiro, de Protección Xurídica do Menor, para o que deberán presentar o Certificado que o acredite expedido polo organismo correspondente. – Relación numerada dos méritos que alego e os documentos xustificativos dos mesmos segundo o establecido nas bases de convocatoria. – Declaración de ter a capacidade funcional para o desempeño das tarefa e non padecer enfermidade ou limitación física ou Psíquica que impida o desempeño das funcións correspondentes. – Declaración de non estar separado mediante expediente disciplinario do servizo de calquera administración pública nin atoparse inhabilitado para o exercicio das función públicas por sentencia xudicial. – Os datos recollidos a través deste anexo trataranse de conformidade coa Lei de Protección de Datos de Carácter Persoal (Lei Orgánica 15/1999 do 13 de decembro BOE do 14-12-1999), informámoslle que se empregarán unicamente co fin de participar no proceso selectivo e serán publicados nos listados de selección do mesmo e AUTORIZANDO vostede para tal efecto. Se vostede o desexa pode exercer os seus dereitos de acceso, rectificación, cancelación e oposición previsto pola indicada Lei Orgánica enviando un correo electrónico ó enderezo manolo. fernandez. munin@boqueixon. com ou ben mediante un escrito ó Alcalde de Boqueixón. Boqueixón, 12 de decembro de 2018 Uvaldina Reem Eley Ankour